CELEX: 32010D0353
Language: lv
Date: 2010-06-24 00:00:00
Title: 2010/353/: Komisijas Lēmums ( 2010. gada 24. jūnijs), ar ko dalībvalstīm atļauj pagarināt pagaidu atļaujas, kas piešķirtas jaunajām darbīgajām vielām amizulbromam, hlorantraniliprolam, meptildinokapam un pinoksadēnam (izziņots ar dokumenta numuru C(2010) 4177)  (Dokuments attiecas uz EEZ)

26.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 160/26
            
         KOMISIJAS LĒMUMS
   (2010. gada 24. jūnijs),
   ar ko dalībvalstīm atļauj pagarināt pagaidu atļaujas, kas piešķirtas jaunajām darbīgajām vielām amizulbromam, hlorantraniliprolam, meptildinokapam un pinoksadēnam
   (izziņots ar dokumenta numuru C(2010) 4177)
   (Dokuments attiecas uz EEZ)
   (2010/353/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 8. panta 1. punkta ceturto daļu,
   tā kā:
   
               (1)
            
            
               Apvienotā Karaliste 2006. gada martā saskaņā ar Direktīvas 91/414/EEK 6. panta 2. punktu no Nissan Chemical Europe SARL saņēma pieteikumu iekļaut darbīgo vielu amizulbromu Direktīvas 91/414/EEK I pielikumā. Ar Komisijas Lēmumu 2007/669/EK (2) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
            
         
               (2)
            
            
               Īrija 2007. gada februārī saskaņā ar Direktīvas 91/414/EEK 6. panta 2. punktu saņēma pieteikumu no DuPont International Operations SARL par darbīgās vielas hlorantraniliprola iekļaušanu Direktīvas 91/414/EEK I pielikumā. Ar Komisijas Lēmumu 2007/560/EK (3) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
            
         
               (3)
            
            
               Apvienotā Karaliste 2005. gada augustā saskaņā ar Direktīvas 91/414/EEK 6. panta 2. punktu no Dow Agrosciences saņēma pieteikumu iekļaut darbīgo vielu meptildinokapu Direktīvas 91/414/EEK I pielikumā. Ar Komisijas Lēmumu 2006/589/EK (4) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
            
         
               (4)
            
            
               Apvienotā Karaliste 2004. gada martā saskaņā ar Direktīvas 91/414/EEK 6. panta 2. punktu no Syngenta Ltd saņēma pieteikumu iekļaut darbīgo vielu pinoksadēnu Direktīvas 91/414/EEK I pielikumā. Ar Komisijas Lēmumu 2005/459/EK (5) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
            
         
               (5)
            
            
               Apstiprinājums tam, ka dokumentācija ir pilnīga, bija nepieciešams, lai dokumentus varētu sīkāk pārbaudīt un lai dotu iespēju dalībvalstīm uz laiku, kas nepārsniedz trīs gadus, piešķirt pagaidu atļaujas augu aizsardzības līdzekļiem, kuri satur attiecīgās darbīgās vielas, atbilstoši Direktīvas 91/414/EEK 8. panta 1. punkta nosacījumiem, un jo īpaši nosacījumam par sīku darbīgo vielu un augu aizsardzības līdzekļu novērtējumu, ņemot vērā minētajā direktīvā noteiktās prasības.
            
         
               (6)
            
            
               Šo darbīgo vielu iedarbība uz cilvēka veselību un vidi novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēja piedāvātajiem izmantošanas veidiem. Ziņotājas dalībvalstis 2008. gada 15. jūlijā iesniedza Komisijai novērtējuma ziņojuma projektu par amizulbromu, 2009. gada 11. februārī – par hlorantraniliprolu, 2006. gada 25. oktobrī – par meptildinokapu un 2005. gada 30. novembrī – par pinoksadēnu.
            
         
               (7)
            
            
               Pēc tam, kad ziņotājas dalībvalstis bija iesniegušas novērtējuma ziņojumu projektus, tika konstatēts, ka no pieteikumu iesniedzējiem jāpieprasa papildu informācija un ziņotājām dalībvalstīm šī informācija jāpārbauda un jāiesniedz tās novērtējums. Tāpēc dokumentācija joprojām tiek pārbaudīta, un šo novērtēšanu nebūs iespējams pabeigt termiņā, kas paredzēts Direktīvā 91/414/EEK, to lasot kopā ar Komisijas Lēmumu 2008/724/EK (6) (attiecībā uz pinoksadēnu).
            
         
               (8)
            
            
               Tā kā novērtēšanas gaitā līdz šim nav bijis iemesla tūlītējām bažām un lai dokumentācijas pārbaude varētu turpināties, jādod dalībvalstīm iespēja saskaņā ar Direktīvas 91/414/EEK 8. panta noteikumiem par 24 mēnešiem pagarināt to augu aizsardzības līdzekļu pagaidu atļauju termiņu, kuri satur attiecīgās darbīgās vielas. Paredzams, ka novērtēšanu un lēmumu pieņemšanu attiecībā uz amizulbroma, hlorantraniliprola, meptildinokapa un pinoksadēna iespējamo iekļaušanu minētās direktīvas I pielikumā pabeigs 24 mēnešu laikā.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Dalībvalstis var pagarināt to augu aizsardzības līdzekļu pagaidu atļauju termiņu, kuri satur amizulbromu, hlorantraniliprolu, meptildinokapu vai pinoksadēnu, uz laikposmu, kas beidzas 2012. gada 30. jūnijā.
   2. pants
   Šis lēmums ir spēkā līdz 2012. gada 30. jūnijam.
   3. pants
   Šis lēmums ir adresēts dalībvalstīm.
   
      Briselē, 2010. gada 24. jūnijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 230, 19.8.1991., 1. lpp.
   
      (2)  OV L 274, 18.10.2007., 15. lpp.
   
      (3)  OV L 213, 15.8.2007., 29. lpp.
   
      (4)  OV L 240, 2.9.2006., 9. lpp.
   
      (5)  OV L 160, 23.6.2005., 32. lpp.
   
      (6)  OV L 245, 13.9.2008., 15. lpp.